בוועידה ה-34 של "InterPride" באוקטובר 2015 הוחלט שאירועי הגאווה העולמיים השישיים יתארחו בעיר ניו יורק בארצות הברית תחת הכותרת "Stonewall 50 – WorldPride NYC 2019" לציון 50 שנה לקיום מהומות סטונוול, הידועות כהתקוממותה של הקהילה הגאה נגד התעמרותה של משטרת ניו יורק לאורך שנים בבר ה-"סטונוול אין", אחד מאירועי המפתח החשובים ביותר בהיסטוריה של מאבקה לזכויות להט"ב בארצות הברית ובעולם כולו אשר אירעו ב-28 ביוני 1969 ולזכרם מצוין יוני כ-"חודש הגאווה" מדי שנה ובו מתקיימים מצעדי הגאווה בעולם.